Wanneer jy met kwepers werk, moet jy vinnig werk, want sodra jy aan die kweper skil, begin dit verkleur.
Ek gebruik die resep in Kook en Geniet. Hul sê dat jy eers die kwepers moet kook in gewone water, en dan maak jy die suikerstroop waarin jy dit kook. Ek kook dit sommer van die begin af in die stroop.
Ek sien die resep in die Landbouweekblad gee allerhande speserye wat ‘n mens kan bysit. Ek het dit nie gedoen nie, maar dit kan nogals baie lekker wees.
Die geskilde/ongeskilde kwepers lê solank in die asyn/soutwater wat jy aangemaak het. Sodra alles klaar geskil en gesny is, gooi jy dit in die kokende stroop. Laat kook totdat dit sag is. Sag, maar tog ferm.
Intussen steriliseer jy die potte. Draai die deksels af en sit dit in die oond by 100ºC. Mens kan dit glo ook in die mikrogolf steriliseer, maar ek volg nog die ou manier. Ek sit ook die deksels in die oond.
Dit klink en lyk sommer baie lekker. Ek is n lui kookster maar as ek sulke inlê goed sien het ek sommer lus om te maak. Ek het tog vroeër jare ingelê. Vandat ek alleen is is dit net nie vir my die moeite werd nie.(Alleen wees gaan al vir 22 jaar- omtrent al n leeftyd)
Jy is baie, baie fluks! Ek het Desember nogals vol bravade op Facebook gevra vir bottels want ek wou inlê … en al wat lê tot vandag toe … is die leë bottles in die kas 🙂
Nee wat, nie deugsaam nie. Dit maak die lewe vir myself net baie makliker. 🙂 Een keer se werk vir ‘n klomp keer se plesier. 🙂